

Cesta na Fužine 1, 8233 Mirna

**ZAPISNIK**

17. seje sveta šole, ki je bila v torek, 11. 6. 2025, ob 19. uri v zbornici Osnovne šole Mirna.

PRISOTNI: člani sveta: Zoran Remic, Anton Mirt, Irena Dim, Barbara Mencej, Vesna Logar, Igor Višček, Tadeja Bartolj, Tanja Us Pavlin, Simona Koščak

OSTALI PRISOTNI: ravnateljica Anica Marinčič,

 pomočnica ravnateljice Petra Vidmar,

 pomočnica ravnateljice za vrtec Deteljica: Mateja Lužar,

 vodja šole s prilagojenim programom: Katarina Šinkovec,

 računovodkinja: Alenka Kozolc,

 tajnica Vesna Sevšek

ODSOTNI: Jelka Kozolc (odsotnost opravičila), Andrej Železnik (odsotnost opravičil).

K 1. točki

Predsednica sveta šole Vesna Logar je vse prisotne pozdravila, ugotovila, da je svet šole sklepčen in predlagala naslednji dnevni red:

DNEVNI RED:

1. Ugotovitev sklepčnosti in sprejem dnevnega reda
2. Pregled in potrditev zapisnika 16. seje sveta šole
3. Potrditev učbenikov in delovnih zvezkov za šolsko leto 2025/2026
4. Program dela in finančni načrt po denarnem toku za leto 2025
5. Vprašanja, predlogi, pobude
6. Razno

**SKLEP: Prisotni člani sveta šole so soglasno potrdili predlagani dnevni red.**

K 2. točki

Člani sveta šole so zapisnik 16. seje sveta šole prejeli po elektronski pošti, dne 3. 6. 2025. Pripomb ni bilo.

**SKLEP: Člani sveta šole so soglasno potrdili zapisnik 16. seje sveta šole.**

K 3. točki

**Seznam učbenikov in delovnih zvezkov za šolsko leto 2025/2026** je bil kot gradivo poslan po elektronski pošti dne 3. 6. 2025. Predsednica sveta šole je predala besedo ravnateljici Anici Marinčič.

Vsa gradiva so bila staršem predstavljena na oddelčnih in razrednih sestankih. Predloge učbenikov in delovnih zvezkov sta predhodno obravnavala in sprejela učiteljski zbor ter svet staršev. Stroške učbeniškega gradiva za prvi, drugi in tretji razred krije Ministrstvo za vzgojo in izobraževanje, učenci ostalih razredov pa si učbenike izposodijo iz učbeniškega sklada. Ravnateljica Anica Marinčič je nato besedo predala Simoni Koščak, vodji učbeniškega sklada.

Povedala je, da je Ministrstvo za vzgojo in izobraževanje naši šoli namenilo 10.068,00 EUR, kar zadošča za potrebe šole. V šolskem letu 2025/26 bo učbeniški sklad posodobljen.

**SKLEP: Člani sveta šole so soglasno potrdili, da se strinjajo s sprejetimi učbeniki in delovnimi zvezki za šolsko leto 2025/2026.**

K 4. Točki

**Program dela in finančni načrt po denarnem toku za leto 2025** je bil kot gradivo poslan po elektronski pošti dne 3. 6. 2025. Program dela je pripravila in predstavila ravnateljica Anica Marinčič.

Pojasnila je, da je dokument pripravljen na podlagi poslanstva in vizije šole ter vključuje cilje, področja delovanja, materialno in finančno poslovanje, sodelovanje z okoljem... Šola izvaja obvezne predmete in razširjeni program. Tako v preteklem kot tudi v tekočem šolskem letu se nismo odločili za izvajanje programa RAP. Z odlokom je bilo letos določenih 130 šol, poleg tistih, ki so se prijavile prostovoljno. Osnovna šola Mirna ni bila med izbranimi. V šoli razvijamo različne raziskovalne naloge, projekte, nadstandardne programe in interesne dejavnosti, ki se prilagajajo interesom učencev ter razpoložljivemu kadru.

Finančni načrt je pripravila računovodkinja Alenka Kozolc. Poudarila je, da sredstva, ki jih Osnovna šola Mirna prejme, prihajajo od države, občine ter staršev. Pri načrtovanju izhajamo iz predpostavke, da bodo prihodki enaki odhodkom. Največ sredstev je namenjenih za plače, oktobra pa je predviden njihov dvig.

**SKLEP: Člani sveta šole so soglasno potrdili Program dela in finančni načrt po denarnem toku za leto 2025.**

K 5. točki

Predstavnik sveta, Zoran Remic, je vprašal, ali bo sklicana še kakšna seja? Predsednica sveta šole, Vesna Logar, je pojasnila, da je to zadnja seja.

K 6. točki

Predsednica sveta šole je prisotne obvestila, da je bila to zadnja seja v tej obliki in sestavi, saj se članom izteka mandat. Ob tej priložnosti se je zahvalila za dobro sodelovanje ter vsem zaželela veliko uspeha in sreče pri nadaljnjem delu.

Vsi člani sveta šole so soglasno potrdili predlagane sklepe.

Seja je bila zaključena ob 19.30 uri.

Zapisnikarica Predsednica sveta šole

Vesna Sevšek Vesna Logar